Moriorski jezik
<s>Moriorski jezik, izumrli jezik izumrlog naroda Moriora, domorodaca Chathamskih otoka u Tihom oceanu (Rēkohu na moriorskom, Wharekauri na maorskom).</s><s>Posljednji govornik bio je Hirawanu Tapu koji je preminuo u svibnju 1900. godine.</s>

<s>Maori, poznati kao okrutni ratnici i kanibali, izvršili su 1830-ih pravi genocid nad miroljubivim golorukim Moriorima.</s><s>Obredno su ubili oko 10% stanovništva, nabijajući na kolac muškarce, žene i djecu bez razlike i ostavljajući ih na plažama danima umirati u velikim bolovima.</s><s>Jeli su moriorska trupla i tjerali Moriore mokriti po svojim svetištima.</s><s>Zabranili su im rabiti svoj jezik i međusobno se vjenčavati, čime su se pobrinuli da izumru.</s><s>Samo 101 Morior ostao je na otocima 1862. godine.</s><s>Samuel Deighton, stalni sudac na Chathamskim otocima od 1873. do 1891., sastavio je kratak rječnik moriorskih riječi uz njihove maorske i engleske ekvivalente.</s><s>Rječnik je godine 1989. objavio novozelandski povjesničar Michael King u djelu Moriori, ponovno otkriven narod (Moriori: A People Rediscovered).</s><s>Jezik je djelomično rekonstruiran u dokumentarcu Barryja Barclaya Pera mira (The Feathers of Peace) iz 2000. godine.</s><s>Jezik se od 2001. pokušava oživjeti, sastavljena je baza riječi koja je pohranjena i u internetskom Polinezijskom leksikonu (POLLEX).</s><s>Na popisu stanovništva 2006. 945 Novozelanđana izjasnilo se pod moriorskim etničkim imenom, dok ih je po popisu 1901. bilo samo 35.</s><s>Posljednji čistokrvni pripadnik naroda Tommy Solomon umro je 1933. godine.</s>

<s>Izvori</s>

<s>Malajsko-polinezijski jezici
Jezici Novog Zelanda</s>

